《晋江左宗庙歌十一首 其三 歌太祖文皇帝》
魏晋·曹毗

太祖齐圣，王猷诞融。仁教四塞，天基累崇。皇室多难，严清紫宫。

天厉秋霜，惠过春风。平蜀夷楚，以文以戎。奄有参墟，声流无穷。

作者简介：东晋谯国（今安徽亳州）人，字辅佐。好文籍，善词赋。郡察孝廉，除郎中。迁句章令，征拜太学博士。尝著《扬都赋》。累迁尚书郎、下邳太守。以名位不至，著《对儒》以自释。官至光禄勋。